CELEX: 62016CA0158
Language: et
Date: 2017-12-20 00:00:00
Title: Kohtuasi C-158/16: Euroopa Kohtu (kümnes koda) 20. detsembri 2017. aasta otsus (Juzgado de lo Contencioso-Administrativo n. 1 de Oviedo eelotsusetaotlus – Hispaania) – Margarita Isabel Vega González versus Consejería de Hacienda y Sector Público del Gobierno del Principado de Asturias (Eelotsusetaotlus — Sotsiaalpoliitika — Direktiiv 1999/70/EÜ — Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta — Klausel 4 — Diskrimineerimiskeelu põhimõte — Mõiste „töötingimused“ — Teenistussuhte peatumine spetsiifiliste ülesannete täitmiseks — Siseriiklik õigusnorm, mis näeb esindusorganisse valituks osutumise korral ette teenistussuhte peatumise ainult alatistele ametnikele, mitte tähtajalistele ametnikele)

26.2.2018   
            
            
               ET
            
            
               Euroopa Liidu Teataja
            
            
               C 72/8
            
         Euroopa Kohtu (kümnes koda) 20. detsembri 2017. aasta otsus (Juzgado de lo Contencioso-Administrativo n. 1 de Oviedo eelotsusetaotlus – Hispaania) – Margarita Isabel Vega González versus Consejería de Hacienda y Sector Público del Gobierno del Principado de Asturias
   (Kohtuasi C-158/16) (1)
   
   ((Eelotsusetaotlus - Sotsiaalpoliitika - Direktiiv 1999/70/EÜ - Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta - Klausel 4 - Diskrimineerimiskeelu põhimõte - Mõiste „töötingimused“ - Teenistussuhte peatumine spetsiifiliste ülesannete täitmiseks - Siseriiklik õigusnorm, mis näeb esindusorganisse valituks osutumise korral ette teenistussuhte peatumise ainult alatistele ametnikele, mitte tähtajalistele ametnikele))
   (2018/C 072/10)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Contencioso-Administrativo n. 1 de Oviedo
   
      Põhikohtuasja pooled
   
   
      Kaebaja: Margarita Isabel Vega González
   
      Vastustaja: Consejería de Hacienda y Sector Público del Gobierno del Principado de Asturias
   
      Resolutsioon
   
   
               1.
            
            
               Nõukogu 28. juuni 1999. aasta direktiivile 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisatud 18. märtsil 1999 sõlmitud raamkokkuleppe tähtajalise töö kohta klausli 4 punkti 1 tuleb tõlgendada nii, et selles sättes kasutatud mõiste „töötingimused“ hõlmab parlamendiliikmeks valitud töötaja õigust saada siseriiklikes õigusnormides ette nähtud eripuhkust, mille ajaks peatub töösuhe, nii et töötajale on kuni tema parlamendimandaadi lõppemiseni tagatud töökoha säilimine ja õigus tõusta kõrgemale palgajärgule.
            
         
               2.
            
            
               Direktiivile 1999/70 lisatud raamkokkuleppe tähtajalise töö kohta klauslit 4 tuleb tõlgendada nii, et sellega on vastuolus sellised õigusnormid nagu põhikohtuasjas kõnealused siseriiklikud õigusnormid, mis igal juhul välistavad tähtajalisele töötajale poliitilise mandaadi kasutamiseks sellise puhkuse andmise, mille ajaks peatatakse töösuhe kuni töötaja tööle naasmiseni pärast mandaadi lõppemist, samas kui selline õigus on alatistel töötajatel.
            
         
      (1)  ELT C 211, 13.6.2016.